MONO บวก 3% โบรกฯ แนะ “ซื้อ” มองกำไรปี 61 กระฉูด 370 ลบ.รับค่าโฆษณาโต
MONO บวก 3% โบรกฯ แนะ “ซื้อ” มองกำไรปี 61 กระฉูด 370 ลบ.รับค่าโฆษณาโต โดย ณ เวลา 10.38 น. อยู่ที่ระดับ 3.90 บาท เพิ่มขึ้น 0.12 บาท หรือ 3.17% สูงสุดที่ระดับ 3.92 บาท ต่ำสุดที่ระดับ 3.82 บาท มูลค่าการซื้อขาย 15.19 ล้านบาท
5 เม.ย. 2561

ผู้สื่อข่าวรายงานว่า ราคาหุ้น บริษัท โมโน เทคโนโลยี จำกัด (มหาชน) หรือ MONO ณ เวลา 10.38 น. อยู่ที่ระดับ 3.90 บาท เพิ่มขึ้น 0.12 บาท หรือ 3.17% สูงสุดที่ระดับ 3.92 บาท ต่ำสุดที่ระดับ 3.82 บาท มูลค่าการซื้อขาย 15.19 ล้านบาท

ด้านนักวิเคราะห์ บล. ทิสโก้ ระบุในบทวิเคราะห์ แนะ “ซื้อ” หุ้น MONO ในราคาเป้าหมาย 5.20 บาท โดยคงประมาณการเดิม คาดกำไรสุทธิในปี 2561-62 อยู่ที่ 371 ล้านบาท และ 572 ล้านบาท ตามลำดับ จากอัตราค่าโฆษณาปัจจุบันที่ได้ปรับเพิ่มขึ้นแล้วปัจจุบันอยู่ที่ 33,000 บาท/นาที ตามเรตติ้งที่เพิ่มขึ้น โดยคาดอัตราค่าโฆษณาเพิ่มขึ้น 22-28 % ในปี 2561-62 เป็น 36,000-44,000 บาท/นาที จากการปรับเรตติ้งที่เพิ่มขึ้น
ด้านธุรกิจให้บริการผ่านการสมัครสมาชิก (Subscription Service) คาดจะลดลงในอัตราที่น้อยลงคาดลดลงปีละ -5 % เนื่องจากบริษัทได้เพิ่มการให้บริการคอนเทนท์บนมือถือที่ประเทศพม่าและเน้นเพิ่มการให้บริการดูหนังออนไลน์
อย่างไรก็ตาม ยังเป็นสัดส่วนรายได้ที่น้อยกว่าการให้บริการ SMS ที่ยังมีอัตราการใช้ลดลง จากด้านธุรกิจ Sport Entertainment งานอีเว้นท์ และหนังภาพยนตร์ยังคงคาดการณ์เดิมที่สัดส่วนรายได้ 13-14 % ของรายได้รวม ยังคงคาดอัตราการเช่าเวลาโฆษณาที่ 65 % คาดต้นทุนและค่าใช้จ่ายเพิ่มขึ้นจากคาดการณ์เดิม 4-8 % จากค่าใช้จ่ายคอนเทนท์ที่เพิ่มขึ้น เราคาดบริษัทจะมีกำไรเติบโตก้าวกระโดดที่ 344 % และ 54 % ตามลำดับ